OpenLLM-France/wikimedia huggingface dataset:
# Bararita

Bararita haluro motako minerala da.

## Ezaugarriak

Bararita haluro mineralaren formula kimikoa hau da: ${\ce {(NH4)2[SiF6]}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Bararite: Mineral information, data and localities.» www.mindat.org (Noiz kontsultatua: 12-05-2019).
# Barasoain (argipena)

Barasoain izenak hainbat adiera du:
* Barasoain, Nafarroa Garaiko herria.
* Barasoaingo Korredua edo zendea, barruti administratibo zaharra.
* Barasoaingo eliza, Filipinetan toponimo zaharrago baten izena gorde duen eliza bat.
# Barasoaingo Korredua

Barasoaingo Korredua Nafarroako Erresumako korredu bat izan zen eta gaur egun Euskal Herriko Erdialdea eskualdean kokatuta da, Nafarroa Garaia lurraldean. Erriberriko merindadean dago, Iruñea hiriburutik 26,2 kilometrora. Altuera 477 eta 647 metro artekoa da, eta 24,20 km²-ko azalera hartzen du.
Orbaibar banatzen zen lau korreduetako bat zen, Puiukoa, Leozkoa eta Basondokoarekin batera. 1847tik aurrera, Barasoain eta Garinoain udalerrietan banatu zen.

## Izena

Batzuetan, Barasoaingo zendea edo Barasoaingo barrutia izena hartu zen, nahiz eta Barasoaingo korredua izen zehatzena eta tradizionalena izan.

## Banaketa

Hauek dira korreduko herriak:
* Barasoain
* Garinoain
Bertzalde, korreduan hurrengo herri hustuak ziren:
* Gandiriain
* Katalain

## Historia

1431 baino lehen, Orbaibar lau korredutan banatuta zegoen: Barasoaingoa (Barasoain eta Garinoain), Basondokoa (Untzue, Etxague, Bariain, Orizin, Oloritz, Soltxaga, Eristain eta Mendibil), Leozko (Leotz, Uzkita, Hiriberri, Olleta, Artariain, Iratxeta, Orisoain eta Santsomain) eta Puiukoa (Amatriain, Makirriain, Bezkitz, Benegorri, Santsoain eta Puiu). Ibarreko errege ordezkaria azpimerinoa zen, eta, Joan II.aren kontzesioz, bertakoa izan behar zuen. Ibarreko gobernua azpimerinoa buru zuen batzar batek zuzentzen zuen, Katalaingo baselizan iltzen zena eta toki bakoitza bere erregidore batek ordezkatzen zuena.
1639an lau diputatu aukeratu ziren, bat korredu bakoitzeko, ibarra azpimerinoarekin batera goberna zezaten. Organismo berriak XIX. mendera arte iraun zuen, 1645 eta 1657 bitartean izan ezik, garai horretan diputatu bakarra aukeratu baitzen ibar osoaren ordezkari gisa. 1665ean Barasoainek hiribildu titulua lortu zuen arren, ez zen haranetik erabat banandu. Zatikatze orokorra 1846an gertatu zen, eta sei udalerri sortu ziren: Barasoaingo Korreduak Barasoain eta Garinoain sortu zituen; Leozkoak udalerri bat osatu zuen bere lurraldearekin eta Basondoko eta Puiuko hainbat herriekin (Orisoain izan ezik, bere kontura bat osatu baitzuen). Untzue (Basondokoa), Puiu (Puiukoa) eta Santsoain (Puiukoa) bertze hiru udalerriak osatu zituzten. 1852an Leotz udalerriko Basondoko Korreduko herriak independitzatu egin ziren eta zazpigarren udalerri bat osatu zuten: Oloritz. Azken urte hauetako landa-exodoaren ondorioz, Santsoain desagertu egin da, eta Leozko zati bihurtu da.

## Oharrak

* ↑ /baɾáso.ainɣ̞ò koréð̞ù.a/ ahoskatua (laguntza)

## Erreferentziak

* ↑ Euskaltzaindia. 155. araua: Nafarroako udal izendegia. .
* ↑ (Ingelesez) «ORBAIBAR - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-06-06).

## Ikus, gainera

* Orbaibar
* Erriberriko merindadea
* Nafarroako Erresuma

## Kanpo estekak

* Datuak: Q112255579
# Barasinga orein

Barasinga oreina (Rucervus duvaucelii) Rucervus generoko animalia da. Artiodaktiloen barruko Cervinae subfamilia eta Cervidae familian sailkatuta dago

## Erreferentziak

* ↑ G. Cuvier. (1823). 4 Rech. Oss. Foss., 505 or..

## Ikus, gainera

* Cervidae

## Kanpo estekak

* 'Rucervus duvaucelii'ri buruzko informazioa Mammals of The World datubasean
* Datuak: Q506308
* Multimedia: Cervus duvaucelii / Q506308
* Espezieak: Rucervus duvaucelii
# Barasoain (Filipinak)

Barasoaingo eliza (tagaloeraz, Simbahan ng Barasoain; izen ofiziala itzulita: Karmelo Mendiko Gure Amaren Parrokia) 1888an Filipinetako Malolos hirian eraikitako eliza katolikoa da. Manilatik 42 kilometrora dago. Filipinetako eraikin erlijiosorik garrantzitsuenaren titulua lortu du. Filipinetako Lehen Errepublikaren sorrera lekua izan zen, bertan bildu baitzen, 1898ko irailaren 15ean, Malolosko Kongresua, Filipinetako lehenengo konstituzioa idatziko zuena, Malolosko Konstituzioa izenez ezaguna.
Herriak Barasoain Nafarroa Garaiko udalerriaren izena zeraman, ahalik eta 1903ean Malolos udalerriarekin batu zen arte.

## Erreferentziak

* ↑ «404 - Page Not Found | GlobalPinoy.com» web.archive.org 2014-11-03 (Noiz kontsultatua: 2023-03-24).
* ↑ (Ingelesez) Maierbrugger, Arno. (2013-07-27). «God in the Philippines» Investvine (Noiz kontsultatua: 2023-03-24).
* ↑ (Ingelesez) Marquez, Teodoro S.. (1968). Malolos, Bulacan and Philippine Nationalism: Collected Writings. TSM Books and Souvenirs (Noiz kontsultatua: 2023-03-24).
* ↑ «National Historical Institute» web.archive.org 2007-11-24 (Noiz kontsultatua: 2023-03-24).

## Kanpo estekak

* Datuak: Q4858463
* Multimedia: Barasoain Church / Q4858463
# Barassie (Hegoaldeko Ayrshire)

Barassie, Eskoziako gaeleraz: Bàrr Fhasaidh, Eskoziako udalerri ohi bat da, Hegoaldeko Ayrshire konderrian. Gaur egun Troon udalerriaren iparraldean dagoen auzune bat da.

## Kanpo estekak

* Datuak: Q4858467
* Multimedia: Barassie / Q4858467
# Baraona

Baraona Soriako probintziako udalerria da. 2008ko erroldaren arabera 192 biztanle zituen 116,59 km²-ko azaleran.

## Ikus, gainera

* Soriako udalerrien zerrenda

## Kanpo estekak

* Datuak: Q484115
* Multimedia: Baraona / Q484115
# Barasso

Barasso Italiako udalerri bat da. Vareseko probintzian kokatuta dago, Lombardia eskualdean. 1.640 biztanle ditu, 3,92 kilometro koadroko azaleran banatuta.

## Mugakideak

Barassok honako udalerri hauekin egiten du muga:
Castello Cabiaglio Cuvio Luvinate Casciago Comerio Gavirate

## Kanpo estekak

* Datuak: Q20095
* Multimedia: Barasso / Q20095
# Avinyó

Avinyó Kataluniako udalerria da, Bages eskualdean eta Bartzelonako probintzian kokatua. 2009ko urtarrilaren 1eko erroldaren arabera 2.289 biztanle zituen. 63,25 km²-ko azalera du.

## Herriak

* Avinyó (Herriburua)
* Horta d'Avinyó
* Santa Eugènia de Relat
* Urbissol

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.544 | 1.535 | 1.597 | 1.643 | 1.734 | 1.620 | 1.742 | 1.729 | 1.937 | 2.049 | 2.019 | 2.289 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Avinyóko udalaren webgunea.
* Datuak: Q16678
* Multimedia: Avinyó / Q16678
# Avion kantonamendua

Avion kantonamendua Frantziako kantonamendu bat da. Pas-de-Calais departamenduan dago, Frantzia Garaia eskualdean. Guztira 4 udalerri ditu eta Avion da bere hiriburua.

## Kanpo estekak

* Datuak: Q1724329
# Avinguda del Paral·lel

Avinguda del Paral·lel (euskaraz Paralelo etorbidea) Kataluniako Bartzelona hiriburuko etorbide bat da. Hain zuzen ere, Bartzelonako Errege Ontziola eta Espainiako enparantzaren artean luzatzen da. Etorbide honek obertan antzoki eta barietate areto ugari daudelako ospe handia du, horien artean Teatre Apolo antzokia dagoelarik.
Etorbide honek Sants-Montjuïc barrutiko El Poble-sec auzoa, Ciutat Vella barrutiko El Raval auzoa eta Eixample barrutiko Sant Antoni auzoak banatzen ditu.

## Historia

Ofizialki 1894ko urriaren 8an inauguratua izan zen. Ordudanik izen asko izan ditu:
* 1874tik aurrera: Avinguda del Marquès del Duero
* 1932tik aurrera: Avinguda de Francesc Layret
* 1939tik aurrera: Avinguda del Marquès del Duero
* 1979tik aurrera: Avinguda del Paral·lel.

## Izena

Paralelo etorbideak izena lurreko iparraldeko 41º22'34" paraleloarekin batera doalako du.

## Iruditegia

* Cafe Español kafetegiko terraza 1910ean.

## Kanpo estekak

* Datuak: Q2600537
* Multimedia: Avinguda del Paral·lel / Q2600537
# Avinyó kalea

Avinyó kalea (katalanez Carrer d'Avinyó) Kataluniako Bartzelona hiriburuko El Gòtic auzoko kale bat da. La Rambla hiribidearen eskuinaldean dago. Erdi Aroan ohikoak ziren kale estuen itxura du, Ferran kalea eta Ample kalea lotzen dituelarik. Bertan taberna, jatetxe eta denda ugari daude, gazte giroa nagusi delarik.
Gaur egun hotela dagoen lekuan putetxe bat zegoen, honek Pablo Picassori "Avignon andereak" margolana margotzeko oinarria eman zion, askok hura Frantziako Avignon hiriarekin lotu izan arren.

## Kanpo estekak

* Datuak: Q10975785
* Multimedia: Carrer d'Avinyó / Q10975785
# Avio

Avio Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 4.098 biztanle ditu, 68,9 kilometro koadroko azaleran banatuta.

## Mugakideak

Aviok honako udalerri hauekin egiten du muga:
Brentino Belluno Brentonico Ferrara di Monte Baldo Malcesine Ala Dolcè Sant'Anna d'Alfaedo

## Kanpo estekak

* Datuak: Q243944
* Multimedia: Avio / Q243944
# Avinyonet de Puigventós

Avinyonet de Puigventós Kataluniako udalerria da, Alt Empordà eskualdean eta Gironako probintzian dagoena. 2009ko urtarrilaren 1eko erroldaren arabera 1.449 biztanle zituen. 12,31 km²-ko azalera du.

## Herri eta auzoak

* Avinyonet de Puigventós
* Santa Eugènia
* Tres Cases

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 583 | 591 | 590 | 520 | 476 | 446 | 415 | 373 | 356 | 445 | 874 | 1.449 |

## Ikus, gainera

* Gironako udalerrien zerrenda

## Kanpo estekak

* (Katalanez) Udaleko webgunea.
* Datuak: Q11227
* Multimedia: Avinyonet de Puigventós / Q11227
# Avinyonet del Penedès

Avinyonet del Penedès Kataluniako udalerria da, Alt Penedès eskualdean eta Bartzelonako probintzian dagoena. 2009ko urtarrilaren 1eko erroldaren arabera 1.690 biztanle zituen. 29,13 km²-ko azalera du.

## Herriak

* L'Arboçar
* Avinyó Nou
* Cantallops
* Clariana
* Collblanc
* La Garrofa
* Les Gunyoles
* Sant Sebastià dels Gorgs
* Urbanització Can Mitjans

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.547 | 1.538 | 1.548 | 1.487 | 1.351 | 1.254 | 1.176 | 1.155 | 1.206 | 1.194 | 1.262 | 1.690 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Avinyonet del Penedèsko udalaren webgunea.
* Datuak: Q791068
* Multimedia: Avinyonet del Penedès / Q791068
# Avion

    Artikulu hau Frantziako udalerriari buruzkoa da; Galiziako udalerria gaitzat duena beste hau da: «Avión»
Avion Pas-de-Calais departamenduko udalerria da, Lens ondoan kokatua.

## Kanpo estekak

* (Frantsesez) Webgune ofiziala
* Datuak: Q331624
* Multimedia: Avion (Pas-de-Calais) / Q331624
# Avinguda de Xileko geltokia

Avinguda de Xile Bartzelonako tranbiaren geltoki bat da, Bartzelona udalerriko Les Corts barrutian dago.
Geltokia 2004n inauguratu zen.
* Datuak: Q11681634
* Multimedia: Avinguda de Xile Trambaix stop / Q11681634
# Barrios de Ḷḷuna

Barrios de Ḷḷuna (leonesez) edo Los Barrios de Luna (gaztelaniaz) Leongo Herriko udalerri bat da, Leongo probintzian kokatuta. Ḷḷunako mendialdea eskualdean dago, itsas mailatik 1.032 m metrora, eta km²-ko azalera hartzen du.
2023 urteko erroldaren arabera 300 biztanle zituen.

## Ikus, gainera

* Leóngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q26442
* Multimedia: Los Barrios de Luna / Q26442
# Barrio conflictivo

Barrio Conflictivo, euskaraz Auzo gatazkatsua, Barricada rock taldearen bigarren disko luzea izan zen. Lana 1985ean plazaratu zuten eta ekoizlea Rosendo Mercado izan zen. Diskoan Mikel Astrain taldearen bateriajolea eskainitako kanta bat jaso zuten, "Pon esa música de nuevo". Astrain Artaxoan, 1984ko martxoaren 17an hil zen, kontzertu batean, buruko isuri baten ondorioz. Diskoa Donostiako Tsunami estudioetan grabatu zuten, Oihuka diskoetxearekin. Disko honetan berriro ere rock urbanoa letra gogorrekin aurkezten ziren. Sergio Oses-ek ez zuen disko honetan jo, taldea utzi baitzuen; Alfredo Piedrafita eta Fernando Coronado, bestetik, taldean sartu ziren. Ziur aski, Barrio conflictivo talde nafarraren disko onenetarikoa izan da.
Auzo gatazkatsuaren abesti hau Txantrea auzoari eskainita zegoen non, 1980. hamarkadan mugimendu politiko indartsua zegoen. Bertako borroka hain zen handia non askotan atxiloketak, manifestazioak, barrikadak eta poliziaren aurkako lizkarren ondorioz, komunikabide espainiarrek "auzo gatazkatsua" ezizena ipini zioten.

## Abestien zerrenda

* Callejón sin salida - 3:11
* Pon esa música de nuevo - 3:11
* Nacido en un tobogán - 3:20
* No pongas el culo - 3:17
* Algún día rodará tu cabeza - 2:43
* Lentejuelas - 4:14
* Míralo - 3:12
* Mañana será igual - 4:01
* Noche en la ciudad - 3:20
* Barrio conflictivo - 3:27

## Erreferenziak

* ↑ Fernando F. Garayoa, «Una historia de rocanrol», Noticias de Navarra, 2013ko urriaren 1.an.
* ↑ https://rocksesion.com/2013/04/05/barricada-barrio-conflictivo-1985/

## Kanpo estekak

* (Gaztelaniaz):Barrio conflictivo abestia Youtuben.
* (Gaztelaniaz):Diskoari buruzko komentario kritikoa.
* Datuak: Q5720992
# Barrio de las Ollasko geltokia

Barrio de las Ollas Espainiako Gaztela eta Leongo tren geltoki bat da, Boñare udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Bilbo — Leon

## Zerbitzuak
### Aldiriko tren

Leongo Renfe Aldiriak
 Zerbitzua  Hasiera  Ibilbidea  Amaiera ⁠
 C-1fLeon MatallanaVentas–San Mames • Hespitales • Asuncion/Universidad • Villa Romana • la Raya • Villaquilambre • Villasinta • San Feliz • Palazuelo • Valderilla • Garrafe • Manzaneda • Matueca • Pedrun • Pardabe • Naredo • Matallana de Toriu • Robles de Toriu • la Valcueva • Aviados • Campohermoso • la Veciella • Valdepielago • Otero • la Mata de la Riba • Barrio de las Ollas • Boñare • la Losilla • la Devesa • Barrillos • la Ercina • Yugueros • Cistierna • Sorriba • Valle de las Casas • Llama de la Guzpeña • Prau de la Guzpeña • Cerezal de la Guzpeña • Puente Almuhey • Valcuende • la Espina • Guardo–GeltokiaGuardo Geralekua :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q107976855
# Barrio de Muñó

Barrio de Muñó Burgosko udalerria da, Comarca del Arlanza eskualdean dagoena.
2008ko urtarrilaren 1eko erroldaren arabera 36 biztanle zituen.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 120 | 114 | 97 | 98 | 88 | 92 | 90 | 56 | 45 | 36 | 33 | 35 |

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q628122
* Multimedia: Barrio de Muñó / Q628122
# Barriola, San Adriango azeria

Barriola, San Adriango azeria 2009ko otsailaren 6an estreinatu zuten marrazki bizidunetako euskal filma da. Jatorrizko bertsioa euskarazkoa bada ere, gaztelaniara itzuli dute El zorro ladrón izenburupean.

## Kanpo estekak

* Barton films
* Filmaren inguruko erreportajea (eitb kultura)
* Datuak: Q12254799
# Barriopalacio (Anievas)

Barriopalacio, Espainiako Kantabria udalerriko Anievas udalerrian dagoen herri bat da. 2017ko erroldaren arabera 17 biztanle zituen.
* Datuak: Q5721142
* Multimedia: Barriopalacio, Anievas / Q5721142
# Barriopedro

Barriopedro Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 27 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1655045
* Multimedia: Barriopedro / Q1655045
# Barrios de Colina

Barrios de Colina Burgosko udalerria da, Montes de Oca eta Alfoz de Burgos eskualdetan dagoena.
2008ko urtarrilaren 1eko erroldaren arabera 68 biztanle zituen.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 432 | 465 | 379 | 338 | 293 | 269 | 248 | 127 | 77 | 80 | 74 | 64 |

## Ikus, gainera

* San Juan de Ortegako monasterioa

## Kanpo estekak

* (Gaztelaniaz) Barrios de Colinako udalaren webgunea.
* Datuak: Q1448007
* Multimedia: Barrios de Colina / Q1448007
# Barbara Liskov

Barbara Jane Huberman (1939ko azaroaren 7a) puntako informatikari da Amerikako Estatu Batuetan.

## Biografia

Gaur egun, MITeko Ingeniaritza elektrikoa eta informatika sailean lan egiten du irakasle gisa Ford-eko ingeniaritza-atalean. Kaliforniako Unibertsitatean Berkeleyn lortu zuen bere graduazioa Matematikan 1961ean, eta urte batzuk geroago, 1968an, Ameriketako Estatu Batuetan informatikako doktoretza lortu zuen lehen emakume bihurtu zen Stanford Unibertsitatean.
1970ean Nathan Liskov-ekin ezkondu zen, eta bere semea, Moises Liskov 1975ean jaio zen.
Barbara Liskov-ek hainbat proiektu esanguratsu zuzendu ditu, hala nola, CLU programazio-lengoaiaren diseinua eta ezarpena, datu-abstrakzioa onartzen zuen lehen programazio-lengoaia; Argus lengoaia, programa banatuak sortzea ahalbidetzen zuen goi-mailako lehen programazio-lengoaia; eta Thor, objektuetara bideratutako datu-base sistema bat. Jeannette Hegal-ekin batera azpimota berezi bat garatu zuen, normalean Liskoven ordezkapen-printzipioa moduan ezagutzen dena.
Liskov Irakaslea Ingeniaritzako Akademia Nazionaleko kidea da (National Academy of Engineering) Estatu Batuetan. 2004an John von Neumann domina irabazi zuen "bere funtsezko ekarpenengatik programazio-lengoaietan, programazio-metodologian, eta sistema banatuetan". 2008an Turing saria irabazi zuen "programazio-lengoaiak eta sistemak diseinatzeko oinarri teorikoei eta garapen praktikoei egindako bere ekarpenengatik, batez ere datu-abstrakzioarekin, matxura-tolerantziarekin eta konputazio banatuarekin zerikusia dutenak".
Horrez gain, Liskovek 3 liburu idatzi ditu eta ehunka txosten tekniko.
* Datuak: Q16080922
* Multimedia: Barbara Jane Liskov / Q16080922
# Barbara Matić

Barbara Matić (1994ko abenduaren 3a) judoka kroaziarra da. 2024ko Udako Olinpiar Jokoetan urrezko domina irabazi zuen emakumeen 70 kg-ko lehiaketan eta bi aldiz munduko txapelduna, Europako txapelduna eta bi aldiz munduko junior txapelduna da emakumeen 70 kg-ko mailan. Bere ahizpa gazteena ere, Brigita Matić, judoka arrakastatsua izan da gazteen mailan. Matić 2016ko Udako Olinpiar Jokoetan eta 2020ko Udako Olinpiar Jokoetan lehiatu zen, azken horretako 70 kg-ko emakumezkoen lehiaketan bosgarren geratu zen.
2020an, Pragan (Txekiar Errepublika) egin zen 2020ko Europako Judo Txapelketan aritu zen Matić, 70 kg-ko emakumezkoen lehiaketan. Parisen (Frantzia) 2022an egindako Judo Grand Slam Paris lehiaketan brontzezko dominetako bat irabazi zuen.
Matićek brontzezko dominetako bat irabazi zuen emakumeen 70 kg-ko lehiaketan, Dohan (Qatar) jokatutako 2023ko Munduko Judo Txapelketan.
Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | -70kg |
| Munduko Txapelketak ||||
| Urtea | Lekua | Domina | Proba |
| 2021 | Budapest | 01 ! | -70kg |
| 2022 | Taxkent | 01 ! | -70kg |
| 2023 | Doha | 03 ! | -70kg |
| Europako txapelketak ||||
| Urtea | Lekua | Domina | Proba |
| 2014 | Montpellier | 03 ! | -70kg |
| 2017 | Varsovia | 03 ! | -70kg |
| 2023 | Montpellier | 03 ! | -70kg |
| 2024 | Zagreb | 01 ! | -70kg |

## Erreferentziak

* ↑ International Judo Federation. .
* ↑ «Judo Results Book» Tokyo 2020 Olympics (Tokyo Organising Committee of the Olympic and Paralympic Games).
* ↑ «Results» 2020 European Judo Championships.

## Kanpo estekak

* Datuak: Q18159455
# Barbara Jagellondarra

Barbara Jagellondarra (1478ko uztailaren 15a - 1534ko otsailaren 15a) Poloniar printzesa bat izan zen, Jagellondarren dinastiakoa eta, ezkontzaz, Saxoniako dukesa. Sandomierzen jaioa Kasimiro IV.a Poloniakoaren eta Elisabet Habsburgokoa Hungariakoaren seigarren alaba izan zen. Bere birramonaren izena zeraman, Barbara Celiekoa, Germaniako Erromatar Inperio Santuko enperatriza.
1496ko azaroaren 21ean ezkondu zen Leipzigen Jurgi Saxoniakoarekin. Ezkontzaren helburua Alemania eta Poloniaren arteko harreman diplomatikoak hobetzea zen, eta 6.286 noble gonbidatu zituztela esaten da.
1513an hil zen, 55 urterekin. Bere senarrak, doluan, bizarrik ez zuen egin eta, horregatik "Bizarduna" ezizena eman zioten. Hamar seme-alaba izan zituzten.
* Datuak: Q435726
* Multimedia: Barbara Jagiellon / Q435726
# Barbara Krause

Barbara Krause (Ekialdeko Berlin, Ekialdeko Alemania, 1959ko uztailaren 7a) alemaniar igerilari ohia da.

## Biografia

Alemaniako Errepublika Demokratiko ohiko igerilari onenetako bat izan zen. 1976an, munduko errekorra hautsi zuen 400 metro libretan, eta, bi urte geroago, munduko txapeldun izan zen 100 metro libretan eta txapeldunorde 200 metrotan. 1980an, Moskuko Olinpiar Jokoetan, Estatu Batuen boikotak balioa kendu zien igeriketa-probei. Dena dela, 1976an bezala, Alemania Ekialdeko igerilariek ia proba guztiak irabazi zituzten, hamahiru probatik hamaika. Barbara Krausek irabazi zuen 100 eta 200 metro libretan, eta urrezko hirugarren domina lortu zuen txandakako 400 metro libretan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q95227
* Multimedia: Barbara Krause / Q95227
# Barbara Lauwers

Barbara Lauwers, geroago Barbara Lauwers Podoski izenez ere ezaguna (Txekoslovakia, 1914ko apirilaren 22a - 2009ko abuztuaren 16a) Women’s Army Corpseko kidea izan zen.

## Biografia

Božena Hauserova –hori zuen benetako izena– 1914an jaio zen Brnon, egungo Txekian. Parisko Unibertsitatean ikasi zuen eta zuzenbide gradua lortu zuen. 1938an, alemaniarren okupaziotik ihesi, lehenik Afrikara eta gero AEBetara joan zen. Armadako arduradunek berehala MO (Morals Operations edo Operazio Moralak) taldeko kide izateko aukeratu zuten, hainbat hizkuntza zekizkielako: txekiera, alemana, frantsesa, ingelesa....
1943ko ekainaren 1ean, Barbara Lauwers Women’s Army Corps AEBetako armadako emakume taldean sartu zen. Zegokion prestakuntza jasota, 1944. urtearen hasieran Italiara bidali zuten, etsaien lerroetan sartuta agente gisa lan egin zezan.
Soldadu alemaniarren morala hondatzea zen haren egitekoa eta horretarako, besteak beste, Gerrako Emakume Bakartien Liga (Verein Einsamer Kriegerfrauen) irudizkoa sortu zuen.
Testu hau alemanez idatzi zuen eta milaka kopia zabaldu zituen alemaniarrak ibili ohi ziren tokietan:
| « | Fronteko soldadu maitea. Badakigu ausartenak ere nekatzen direla, eta atsedenaldia, burko leun bat, samurtasun pixka bat behar dutela. […] Zure zain gaude: ebaki gutun honetako sinboloa eta eraman soinean edo itsatsi tabernetan, kafetegietan, tren geltokietan, garbi ikusteko moduan. VEKeko kide bat zuekin harremanetan jarriko da. Gau bakartietan dituzun ametsak eta fantasiak beteko dira. Zu nahi zaitugu, ez zure dirua. Beraz, zuregana hurbiltzen den edonori txartela erakutsi behar diozu. Kideak edonon daude, emakumeontzat aberriarekiko betebeharra baita. Baina ez da betebehar hutsa. Urte luzez gizonengandik bananduta egon gara, atzerritarrez inguratuta, eta berriro soldadu alemaniarren gaztetasuna sentitu nahi dugu gure baitan. Ez zaitez lotsatia izan. Zure emaztea, zure arreba edo zure maitalea ere gurekin daude. | » |
Gezurrezko elkartea hain eraginkorra izan zen, aliatuek ere sinetsi baitzuten. Washington Postek zera argitaratu zuen 1944ko urriaren 10ean: “Baimena duten Italiako fronteko soldadu alemaniarrek, papar hegalean bihotz bat jarri besterik ez dute neskalaguna topatzeko”. Barbarak, orduan, txekierara eta eslovakierara itzuli zuen testua, alemaniarrekin ari ziren soldaduak biguntzeko; ondorengo hilabeteetan desertatu zuten txekoslovakiarretatik 600 inguruk esku-orria zeramaten patrikan.

## Erreferentziak

* 1 2 3 4 5 Irazustabarrena, Nagore. (2015-09-20). «Gerrako Emakume Bakartien Liga» Argia CC-BY-SA lizentzia.
* Datuak: Q4859082
* Multimedia: Barbara Lauwers / Q4859082